Gjeorgjianët dhe të drejtat e homoseksualëve
Kohët e fundit, dy priftërinj dolën në gjyq për ushtrim dhune dhe kërcënime gjatë ndërhyrjes kundër një demonstrate
Ndërsa të drejtat e homoseksualëve janë përhapur në vendet perëndimore, ndaj tyre po ndërmerren masa të ashpra shtypëse në shtetet e ish-Bashkimit Sovjetik. Ligji i ri i Rusisë, i cili ndalon atë që cilëson si “propaganda e homoseksualëve”, po shkakton thirrje prej Perëndimit për bojkote të prodhimeve dhe aktiviteteve ruse. Materiali në vazhdim i hedh një vështrim Gjeorgjisë, ku Kisha Orthodokse e vendit u përball drejtpërdrejt me aktivistët e të drejtave të homoseksualëve. Të udhëhequr nga priftërinj të Kishës Orthodokse Gjeorgjiane, mijëra njerëz marshuan majin e kaluar për të bllokuar një miting për të drejtat e njeriut të homoseksualëve në kryeqytetin e vendit, Tbilisi. Ata mbanin tabela... hidhnin parulla duke kënduar dhe kishin marrë hithra për të goditur personat homoseksualë. Më pas, ata thyen kordonin e policisë. Duke brohoritur “Vritini, vritini,” protestuesit rrethuan një furgon ku aktivistët homoseksualë ishin strehuar. Askush nuk u vra atë ditë dhe lëndimet ishin të lehta. Shalva Kekelia ishte një nga 200 priftërinjtë e pranishëm. Ai thotë se shumica e priftërinjve u përpoqën të parandalonin dhunën. Ai thotë se homoseksualiteti duhet të mbahet larg syve të njerëzve në Gjeorgji. Si shumë gjeorgjianë, kleriku Kekelia e sheh tolerancën ndaj homoseksualitetit si një import të huaj. Por në një lokal aty pranë, David Shubladze, një aktivist homoseksual, thotë se Gjeorgjia ka dhe shumë njerëz tolerantë. Kur një deputet i partisë në pushtet vuri në pikëpyetje firmat, njerëzit publikuan foto të tyre në një faqe në Facebook, disa me shënime që thoshin: “Unë firmosa dhe jam vërtet një person”. Për shkak të presionit publik, u thye një tabu: dy priftërinj dolën në gjyq, nën akuza për ushtrim dhune dhe kërcënime gjatë ndërhyrjes kundër një demonstrate. Alexander Rondeli, drejtor i një instituti hulumtimesh, thotë se pasojat e dhunës anti-homoseksuale ishin pozitive. Kryeministri gjeorgjian Bizdina Ivanishvili thotë se qeveria e tij i mbron pakicat. Ndërsa kjo shoqëri tradicionale përparon në shekullin e 21-të, mund të pritet që brezi i ri i Gjeorgjisë të ballafaqohet me shumë ndryshime të tjera shoqërore.